Durban-strande gesluit oor rowwe seetoestandeArgieffoto (Foto: oldeani0, Pixabay) Verskeie strande aan Durban se Suidkus is gesluit weens rowwe seetoestande wat oor die volgende paar dae verwag word. Die eThekwini-munisipaliteit het Maandag in ŉ verklaring gesê die besluit is gemaak ná gesprekke met die SA Weerdiens en die KwaZulu-Natalse Haaieraad. “Haainette sal ook by die betrokke strande gelig word,” lui die verklaring. Reunion, Pipeline, Warners en uMgababa-strande is tydelik gesluit. “Die munisipaliteit sal steeds die ander strande monitor. Ons vra om verskoning vir enige ongerief.”